कई लोग यह सोच रहे होंगे कि इस वक्त सानिया मिर्जा टेनिस से दूर होंगी क्योंकि वो मां बनने वाली हैं। लेकिन इस स्टार खिलाड़ी के बारे में यह सोचना की वो टेनिस ग्राउंड से दूर हैं ऐसा बिल्कुल ही गलत है। सानिया मिर्जा की बहन अनम मिर्जा ने इंस्टाग्राम पर एक वीडियो शेयर किया है। इस वीडियो में सानिया मिर्जा प्रेग्नेंसी में भी टेनिस खेलती नज़र आ रही हैं। वीडियो में सानिया के साथ उनकी छोटी बहन अनम मिर्जा हैं जो कोर्ट पर उनका साथ दे रही हैं। टेनिस खेलती हुई दोनों बहनों के साथ उनके पिता इमरान मिर्जा भी दिख रहे हैं जो किनारे पर खड़े हैं।